Diari Oficial de la Generalitat Valenciana


Sumari del DOGV 4484, del 22-04-2003 (2003/4298)

ORDE de 7 d'abril de 2003, de la Conselleria d'Economia, Hisenda i Ocupació, per la qual dóna publicitat a les línies de crèdit i a l'import global màxim destinat a finançar la concessió de subvencions de foment de l'economia social establides en l'Orde de 29 de desembre de 2000, així com els tipus màxims dels préstecs subvencionables acollits a la dita orde.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4484

Data del DOGV
:   22-04-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/4298


Data del document
:   07-04-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * mutualitat social
    * ajuda a l'ocupació
    * ajuda pública
    * suport econòmic
    * cooperativa
    * universitat
    * societat sense fins de lucre
    * economia social

ORDE de 7 d'abril de 2003, de la Conselleria d'Economia, Hisenda i Ocupació, per la qual dóna publicitat a les línies de crèdit i a l'import global màxim destinat a finançar la concessió de subvencions de foment de l'economia social establides en l'Orde de 29 de desembre de 2000, així com els tipus màxims dels préstecs subvencionables acollits a la dita orde. [2003/4298]
  
Amb data 25 de gener de 2001 va ser publicada en el Diari Oficial de la Generalitat Valenciana l'Orde de 29 de desembre del 2000, de la Conselleria d'Economia, Hisenda i Ocupació, per la qual s'establixen les bases reguladores per a la concessió d'ajudes destinades al foment de l'economia social.
  
En compliment d'allò que s'ha disposat per la disposició addicional primera de l'Orde de 29 de desembre de 2000 mencionada, i l'article 47.11 del Text Refós de la Llei d'Hisenda Publica de la Generalitat Valenciana, i d'acord amb el que establix la Llei de Pressupostos de la Generalitat per a l'any 2003, per mitjà de la present orde es dóna publicitat a la línia de crèdit i a l'import global màxim destinat a la concessió de les ajudes previstes en les seues bases reguladores, per a l'any 2003.
  
Per això, i en virtut de les facultats que em conferix l'article 35 de la Llei 5/1983, de Govern Valencià, i l'article 47 de la Llei d'Hisenda Pública de la Generalitat Valenciana,
  
ORDENE
  
Article 1
  
Per a l'exercici de 2003, i de conformitat amb el que establix la Llei 12/2002, de 27 de desembre, de Pressupostos de la Generalitat Valenciana per a l'exercici de 2003 (DOGV núm. 4.409, de 31.12.2002), les ajudes recollides per l'Orde de 29 de desembre del 2000, de la Conselleria d'Economia, Hisenda i Ocupació, per la qual s'establixen les bases reguladores i el procediment general per a la concessió d'ajudes destinades al foment de l'economia social, es finançaran a càrrec de la secció 06, programa 315.10, Foment de l'Ocupació, capítols, línies i imports que a continuació es detallen:
  
a) Les ajudes per a la integració laboral de socis establides en el títol II capítol I de l'Orde de 29 de desembre del 2000 mencionada, es finançaran a càrrec del capítol IV, codi línia T5266000, amb un import global màxim de 3.408.210 euros, dels quals 1.929.130 euros són finançats pel Fons Social Europeu, 494.320 euros són fons finalistes del Ministeri de Treball i Assumptes Socials i 984.760 euros fons condicionats de la Generalitat Valenciana.
  
b) Les ajudes per a assistències tècniques establides en el títol II capítol de l'orde es finançaran a càrrec del capítol IV, codi línia T5266000, amb un import global màxim de 120.000 euros, que corresponen a fons finalistes del Ministeri de Treball i Assumptes Socials.
  
c) Les ajudes financeres establides en el títol II capítol III de l'orde, es finançaran a càrrec del capítol IV, codi línia T5266000, amb un import global màxim de 275.000 euros, que corresponen a fons propis no condicionats de la Generalitat Valenciana.
  
d) Les ajudes per a la realització d'activitats de foment, formació i difusió de l'economia social, establides en el titule III capítol I de l'orde es finançaran a càrrec del capítol IV, codi línia T5266000, amb un import global màxim de 600.000 euros, dels quals 400.000 euros són fons finalistes del Ministeri de Treball i Afers Socials i 200.000 euros són propis no condicionats de la Generalitat Valenciana.
  
e) Les ajudes de suport a les organitzacions i estructures representatives de l'economia social valenciana establides en el títol III capítol II, de l'Orde de 29 de desembre de 2000 mencionada anteriorment, es finançaran a càrrec del capítol IV, codi línia T5266000, amb un import global màxim de 600.000 euros dels quals 180.000 són fons finalistes del Ministeri de Treball i Afers Socials i 420.000 euros són propis no condicionats de la Generalitat Valenciana.
  
f) Les ajudes directes a la inversió establides en el títol II capítol III de l'orde, es finançaran a càrrec del capítol VII, codi línia T2242000, amb un import global màxim de 743.990 euros, que són fons propis no condicionats de la Generalitat Valenciana.
  
g) Les ajudes a la inversió en actius fixos realitzades per cooperatives de treball associat i societats laborals establides en el títol II capítol IV de l'orde, es finançaran a càrrec del capítol VII, codi línia T2242000, amb un import global màxim de 368.870 euros que són fons finalistes del Ministeri de Treball i Afers Socials.
  
Article 2
  
Els tipus d'interés màxims dels préstecs acollits al conveni de col·laboració financera amb la conselleria en matèria d'ocupació, que afecten les subvencions financeres recollides en la convocatòria regulada per l'Orde de 29 de desembre del 2000, de la Conselleria d'Economia, Hisenda i Ocupació, per la qual s'establixen les bases reguladores i el procediment general per a la concessió de subvencions de foment de l'economia social, seran els següents per a l'any 2003:
  
a) En préstecs a tipus variable: el tipus nominal màxim serà del Míbor o Euribor més 2 punts.
  
b) En préstecs a tipus fix: el tipus nominal màxim estarà en funció dels anys de duració del préstec des de la seua formalització:
  
1. En préstecs amb duració de fins a 5 anys inclusivament, el tipus nominal màxim aplicable serà del 6,29%.
  
2. En préstecs amb duració de més de 5 anys fins a 8 inclusivament, el tipus nominal màxim aplicable serà del 6,94%.
  
3. En préstecs amb duració de més de 8 anys, el tipus nominal màxim aplicable serà del 7,58%.
  
Els fluxos de subvenció, d'acord amb les característiques concretes dels préstecs, s'actualitzaran al moment de l'operació al tipus del 5% anual.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 7 d'abril de 2003
  
El conseller d'Economia, Hisenda i Ocupació